JohanHeinsen/ENO huggingface dataset:
Ribe Stifts Adresseaviser, 1845-09-19
Tydskland. Undersøgelseskomitteen i Leipzig har fuldendt sine Arbeider. Som man erfarer er enhver Beskyldning mod Prinds Johan for, at han af egen Drivt skulde have givet Ordre til at fyre hiin før gelige Aften, aldeles ugrundet. Prindsen skal hele Aftenen have forholdt sig aldeles passiv, og det er vist, at Stadens øverste Civiløvrighed, Kredsdirektionen, skal i Forening med Oberst Butlar have truffet de Foranstaltninger, som førte til den blodige Ende. Mange ville vide, at de Militære havde Ordre til at give Jld, uden særdeles befaling fra den kommanderende General, saasnart det blev groveligen, insulteret, dette var nu ikke Tilfældet, men desuagtet blev fyret. Det er vanskeligt at udfinde paa hvem Skylden hviler i denne høist forvirrede Sag. – Prinds Johan har tilstillet Borgerrepræsentationen i Leipzig Svar paa dens Adresse til ham. Han yttrer blandt Andet, at det har været ham en sand Glæde og Beroligelse, at erfare, at Kjernen af Leipzigs Borgerskab misbilliger og afskyer det Forefaldne. Afsendelsen af Adressen til Prindsen, hvori der bedes om Tilgivelse for det den 12 Passerede motiveres nu ved at man oprindeligen kun havde villet indsende en slig Adresse til Kongen, men at Præsidenten i Undersøgelseskommissionen kun vilde paatage sig at overlevere denne Adresse paa den betingelse at en lignende Skrivelse til Prindsen skulde ledsage den.
Ribe Stifts Adresseaviser, 1845-09-19
Fra Stutgard berettes, at et Rygte der har været udbredt om at der i Meran er skudt to Gange efter Kongen af Würtemberg, og at dette skal være skeet efter Jesuiternes Foranstaltning. Man vil endogsaa vide, at en af Kongens Kokke skal have faaet et Tilbud af 25,000 Fl., naar han vilde blande en tilstrækkelig Dosis Givt i den for det kongelige Taffel bestemte Mad. Man fæster imidlertid ingen Lid til disse Rygter.
Ribe Stifts Adresseaviser, 1845-09-19
Rusland. Keiserinden af Rusland og Storfyrstinde Olga ere ankomne til Potsdam den 13 Septb.
Ribe Stifts Adresseaviser, 1845-09-19
Keiseren skal være afreist fra Petersborg til Armeen i Kaukasus.
Ribe Stifts Adresseaviser, 1845-09-19
Norge. J det norske Storthing er Forslaget om Ophævelsen af den norske Grundlovs § 2, indeholdende Forbud mod at Jøder tage Ophold i Landet atter faldet igjennem.
Ribe Stifts Adresseaviser, 1845-09-19
Blandinger. Ved Trient er Etsch Floden den 30. August stegen 14 Fod og Markerne stode 5 a 6 Fod under Vand.
Ribe Stifts Adresseaviser, 1845-09-19
Fra England lyde Beretningerne og Kartoflerne meget forskjelligt. Fra Wiltshire meldes, at Sygdommen der havde naaet den høieste Grad; i Susser ventede man en middelmaadig Høst. J en Deel af Wales havde Kartoffeltoppen atter faaet et godt Udseende og stod saa frodig, som om den ikke havde været angrebet. Langs med Floden Trent lader det til, at Kartoffelavlen mislykkes. J Belgien, hvorKartoffelmisværten især er følelig, forlanger Handelskamret fri Jndførsel af Riis, Forbud imod Udførselen af alle Kornarter og Kartoffelmeel samt Jndskrænkning i Brændeviinsbrænden. J Staden Gent har en Hob Mennesker omringet en Bondes Vogn, som var læsset med Kartofler, aabnet Sækkene og med Magt sat sig i Besiddelse af deres Jndhold, og dette er skeet midt om Dagen, uden at Politiet har blandet sig heri. Grunden hertil var fornemmelig den, at Bonden forlangte en høist uforskammet Betaling for sine Kartofler, idet han søgte at drage sig den almindelige Nød til Nytte. Fra de nordlige Egne i Frankrig klager man over, at Kartoflerne ere angrebne af en Sygdom, som gjør dem aldeles ubrugelige.
Ribe Stifts Adresseaviser, 1845-09-19
J Egnen ved Cöln udbreder en epidemisk Sygdom, der fornemmelig bestaaer i Bugløb, megen Elendighed. J nogle Egne raser denne Sygdom paa en i Sandhed skrækkelig Maade.
Ribe Stifts Adresseaviser, 1845-09-19
En ved Jernbaneanlæget i Hannover beskjeftiget Dagleier fra Wolfenbuttel har for kort siden faaet den ganske uventede Efterretning, at en Arv paa ikke mindre end 1,300,000 Gylden er tilfalden ham i Ostindien. Executor testamenti derovre havde strax sendt 2000 Daler, for det mulige Tilfælde, at Arvingen selv skulde være tilbøielig til at reise derover eller have andre øjeblikkelige Udgivter at bestride.
Ribe Stifts Adresseaviser, 1845-09-19
Indenlandske Efterretninger. Hs. Maj. Kongen indtraf til Kiel d. 12. ds., om Eftermiddagen Kl. 2 1/2, paa Jernbanen med et Extra tog. Paa den festligt smykkede Banegaard hilsedes Hs. Maj. af Magistraten og Stadens Deputerede collegium med en Tale af Borgermesteren og gjentagne "Lebehochs, og begav sig under Kanonernes Torden fra de talrige i Havnen flaggende Skibe, igjennem Borgergardens Spalier til det kongelige Slot, hvor han vilde indtage en Diner hos Hs. Durchl. Hertugen af Glücksborg og samme Aften reise til Pløen. (O. Th. A.)
Ribe Stifts Adresseaviser, 1845-09-19
Hs. Maj. Kongen har under sit Ophold i Altona benaadet derværende Etatsraad og Politimester Schrader med Dannebrogordenens Ridderkors. (Dv., Paa Nyholm er ifølge Flyveposten for Tiden et Linieskib og en Corvet under Bygning. Linieskibet er paa 84 Kanoner og Corvetten paa 20 Kanoner. Den sidste bliver færdig til at løbe af Stabelen til Foraaret; men med Linieskibet vil endnu hengaae en lang Tid, da der til næste Aar skal bygges et Krigsdampskib og et armeret Barkskib. For kort Tid siden var Dampskibet "Hekla lagt ind, for at reengjøres og eftersees. Det kunde vistnok allerede nu trænge til en betydelig Reparation, i Særdeleshed synes Dækket at være i en høist maadelig Tilstand, hvilket er saa meget mere beklageligt, som det kun for tre Aar siden blev kjøbt for en forholdsviis dyr Priis i England. Ogsaa Linieskibet "Skjold har iaar været i Dokken og faaet sin første Hovedreparation, der bestod i en stor Deel ny Klædning og nyt Tømmer i Bunden. Det er paatænkt, at det næste Aar skal ud paa Togt. Efterat samtlige Tiltalte havde svaret i den Lehmannske Sag og Generalfiskalen derefter taget Anstand i 14 Dage, har denne i Løverdags repliceret i Sagen, hvorhos han har i en Skrivelse til Retten andraget og Optagelsen af et Forhør til Erhvervelse, af nye Oplysninger. J denne Anledning udsatte Retten Sagen til den 16. ds., for at de forlangte Oplysninger kunde tilveiebringes ved et af Rettens Kriminalkamre. (H. Av.)
Ribe Stifts Adresseaviser, 1845-09-19
Før vor nys hjemkomne Landsmand, Maleren Simonsen, forlod München, holdtes der en smuk Fest for ham, hvori 150 Personer, og deriblandt de dygtigste derværende tydske Konstnere deeltoge, og som vistnok var fremkaldt ikke blot af Agtelse for hans Talent, men ogsaa i Erkjendelse af hans store Fortjenester af Konstnernes venlige Samliv i Mun chen. Festen bestod i et smukt arrangeret Maaltid, og et Beduinoptog. Et lille Skib skulde tillige, smykket med Flag, have løbet af Stabelen paa Jsaren; men det ugunstige Veir forhindrede det.
Ribe Stifts Adresseaviser, 1845-09-19
En Student Cohen fra Ringkjøbing, Mosait af Fødsel, der i længere Tid har nydt Understøttelse i Hovedstaden af sine Troesbrødre, er i disse Dage gaaet over til Christendommen. Stiftsprovst Tryde confirmerede og døbte ham i Frue Kirke den 11. September. Blandt Fadderne vare Slotspræst Paulli, og Hs. Maj. Dronningens første Hofdame. Han fik i Daaben Navnet Coning. (Flyvep.)
Ribe Stifts Adresseaviser, 1845-09-19
Den for Mordet paa Skipperenken Møller i Kjøbenhavn mistænkte Jens Christensen eller Pallesen, som den 10. de gjorde et Forsøg paa at undflye, har i Søndags Aftes fundet Leilighed til at hænge sig i Arresten. Paa Bordpladen, som fandtes aftagen, havde han indridset et Brev til et Fruentimmer og nogle Linier til en Mandsperson af hans Bekjendtskab, hvori han blandt Andet meddeler, at en under Sagen af en Deponentinde mod ham afgiven Forklaring er Grunden til Selvmordet. (Berl. T.)
Ribe Stifts Adresseaviser, 1845-09-19
Den 14. de havde 4 unge Mennesker i Kbhavn forenet sig om at leie 2de Baade ved Frederiksholms Canal, for dermed at foretage en Seilads der paa Rheden. Den ene af disse, som førte den ene Baad fandt for godt, at gjøre denne fast i en af de til Be tegningen af det egentlige Skibsløb udlagte Tønde bøier, hvorefter han selv søgte sig et Stade paa Bøjen, men ved dennes, ved Søgangen foranledigede, slingrende Bevægelse, tabte han Ligevægten og fandt sin Død i Vandet. Hverken de 3 andre Medseilende eller Baaden fra et forbisetlende Dampskib, hvorfra der strax blev afgivet Hjælp, var istand til at redde den Forulykkede, der efter Sigende skal have været Lærling ved en Urtekramhandel i Frederiksberggaden. (B. T.)¬
Ribe Stifts Adresseaviser, 1845-09-19
J Kjøge har en hidtilværende Hoboist, der for nogle Dage siden var ansat som Toldbetjent dersteds, formodentlig af Lede til denne sin nye Stilling, taget sig selv af Dage ved at hænge sig i Consumtions-Contoirets Vindueskarm. Et Par Bønder, der ankom med consumtionspligtige Varer, bemærkede først Selvmordet. Han efterlader sig Kone og Børn, hvis Bopæl i Kjøbenhavn han selv havde noteret i sin Tegnebog. (Flyvep.)
Ribe Stifts Adresseaviser, 1845-09-19
En tolvaarig Dreng har i denne Tid hængt sig i Østerrild ved Thisted; efter Sigende skal Aarsagen være, at endeel Kreaturer han vogtede, var løben ind paa en anden Mands Eiendom, og denne havde truet ham med, at hans Huusbond skulde komme til at betale 4 Mk. for Stykket, hvorfor Drengen af Forskrækkelse over at paadrage sig sin Huusbonds Vrede havde fortortet sit Liv. (Thist. Av.)
Ribe Stifts Adresseaviser, 1845-09-19
Det er saa sjeldent, at man i slesvigske eller holsteenske Blade finder en billig og upartisk Vurdering af Danmark og Hertugdømmernes Forhold til hinanden, at det med Erkjendtlighed bør nævnes, naar saadant skeer. Kieler Corresp. Bl.", der overhovedet altid har udmærket sig ved sin Moderation, har begyndt paa en Artikel, hvori det aldeles Urigtige bevises i den Paastand, at Hertugdømmerne ere blevne prægraverede, eller, som Tiedemann har oversat det, "bedragne, af Danmark. Det er Noget, som ikke behøver at bevises; det kan Enhver læse sig til i Finantsregnskaberne; men det har hidtil ikke hjulpet, naar nu Slesvig=Holstenerne læse det i deres egne Blade, kan det maaskee dog hjælpe. (O. Th. A.)
Ribe Stifts Adresseaviser, 1845-09-19
Kjøbenhavns Børs-Kours, d. 16. Septbr.: Bank-Disconto 4 pCt. Norske Speciessedler - 4 - Rbd. i Sedler. Nationalbankaktier 153 1/2 Rbd. Solv.
Ribe Stifts Adresseaviser, 1845-09-19
Døde. Kjøbenhavn: Enkemad. Christiane M. Schmidt, f. Knudsen, 72 A., Jfr. Elise S. M. Sadolin, 18 Aar; Enkemad. Karen Welling, f. Nebel, 61 A.; Forhenv. Høker Niels Nielsen Fuglsang, 78 A., Frøken Mathilde Duckwitz (fra Bremen); Brændeviinsbrænder Hans P. Rosenstedt, 40 A.; Oberst G. F. v. Tillisch, 86 A.; Anne Chr. Richardt, f. Cronqvist, 78 A.; Enke efter Materialkudik Knudsen, Marie, f. Storm, 65 A.; Vagtmester og Dannebrogsmand Vincents Dilonair. Rudkjøbing: Frøken Marie J. Fabricius 31 A. Mathildelund, Justitsr., Tiende- og Forligelsesk. J. Brasch. Vesterhæsinge. Komd. M. N. Billund, 73 A. fra Assens. Winthersborg: Mathea K. Jessen, 23 A. Ny=Mølle: S. Sørensen, 67 A. Ribe. Høsten er nu snart tilende her i Egnen og Landmanden glæder sig ialmindelighed til en god Avl af alle Kornsorter. Det heldige Veir i den senere Tid har bevirket at den Skade, som Floden den 20. og 21. f. M. anrettede her i Egnen paa Korn og Græs, er blevet en heel Deel mindre end man den Gang havde Grund til at befrygte. Det kommer imidlertid an paa hvorvidt det indbjergede Korn, som har været oversvømmet af det salte Vand, vil kunne staae sig i Husene.
Ribe Stifts Adresseaviser, 1845-09-19
I Anledning af Kongens Fødselsdag flagedes fra Skibene og Taarnet. Borgermusiken trak igjennem Gaderne igaar Morges og iaftes, og hos Gjæstgiver Nielsen havde iaftes forsamlet sig et lille Selskab til Aftenspisning i samme Anledning, ligesom Borgerkorpsene havde et muntert Bal paa Raadhuset Aftenen for.
Ribe Stifts Adresseaviser, 1845-09-19
18de Søndag efter Trinitatis, d. 21. ds., prædiker i Domkirken til Høimesse Hr. Stiftsprovst Dangaard, og Bibellæsning holdes af Hr. Pastor Pontoppidan Kl. 2.
Ribe Stifts Adresseaviser, 1845-09-19
J St. Cahrine Kirke prædiker Hr. Pastor de Thurah.
Ribe Stifts Adresseaviser, 1845-09-19
Bekjendtgjørelser. Sidstafvigte Markedsdag den 9 September overleverede en Kreaturhandler – Navnet erindrer jeg ikke mig ved hans Afreise en ikke ubetydelig Pengesum, for at levere en Bonde, af hvem han havde kjøbt en Stud paa Markedet.
Ribe Stifts Adresseaviser, 1845-09-19
Da vedkommende Sælger endnu ikke har afhentet de ham som meldt tilkommende Penge og da hans Navn ligeledes er mig ubekjendt, saa har disse Omstændigheder foranlediget nærværende Bekjendtgjørelse, hvorved tilføies: at Sælgeren kan erholde Kjøbesummen udbetalt, naar han melder sig hos mig og med deler de fornødne Oplysninger, samt betaler Publications-Omkostningerne. Varde, den 15. Septbr. 1845. Teubner, Gjæstgiver.
Ribe Stifts Adresseaviser, 1845-09-19
Undertegnede agter fra Begyndelsen af næste Maaned hver Fredag at kjøre herfra til Ribe og tilbage.
Ribe Stifts Adresseaviser, 1845-09-19
Jndtil videre reiser jeg baade paa Hen- og Hjemtouren over Endrupmølle, Veirup og Gjording og medtager hvad Omegnens Beboere af Fragtgods m. m. maatte ville betroe mig. J Ribe bliver mit Logis indtil videre hos A. Weis paa Torvet. Jyllerup, Aarre Sogn, den 16. Septbr. 1845. Søren Pedersen.
Ribe Stifts Adresseaviser, 1845-09-19
At 200 Rbd. af et af de Hoboltske Legater kunne erholdes tillaans mod anordningsmæssig Sikkerhed bekjendtgjøres herved.
Ribe Stifts Adresseaviser, 1845-09-19
Ribe Magistrat den 12. Septbr. 1845. Auction. afholdes i Hygom Præstegaard Fredagen den 26de September Formiddag Kl. 11 over en Deel Tiende lam, Tiende-Rug, Byg og Havre utorsket, en Deel Rug Havre- og Byghalm, et Sæt Hestetøi, en Sadel, Bidsel, Gibsaftryk af samtlige franske Konger, Oehlenschlägers Portrait, en Deel Bøger m.m. - Conditionerne erfares ved Auctionen. Lysthavende indbydes. Hygum Præstegaard, d. 16. Septbr. 1845. Matzen.
Ribe Stifts Adresseaviser, 1845-09-19
Ved Proclama af 11. d. M., som Dags Dato er læst i dette Herreds Ret og snarest mueligt vil blive læst i den kongelige Landsoverret i Viborg, ere Creditorerne i Boet efter afdøde Huusmand Niels Jørgensen af Sunds og efterlevende Enke Else Kirstine Nielsdatter, indkaldte med 12 Ugers Varsel til at anmelde og beviisliggjøre deres Fordringer for mig som Boets Skifteforvalter; hvilket herved endvidere bekjendtgjøres. Hammerum Herreds Contoir, Nørholm, d. 13 Sept. 1845. Bindesbøll, const.
Ribe Stifts Adresseaviser, 1845-09-19
Placat. Da de ved Licitationen den 27. August sidst gjorte Bud paa Leverancen af Leer og Gruus, samt Opførelsen af en Steenkiste paa den mindre Landevei mellem Varde og Hjerting, ikke ere blevne approberede, saa blive disse Arbeider stillede til nye Licitation som afholdes paa Varde Raadstue, Tirsdagen den 23. Septbr. næstk. Formiddag Kl. 11. - Samme Dag afholdes Licitation over Reparationsarbeidet ved en Træbroe paa samme Vei; samt over Opførelsen af en Steenkiste og Reparationen af en Træbroe paa den mindre Landevei fra Hjerting til Ribe. - Conditioner og Overslag ligge til Eftersyn her paa Contoiret. Lysthavende indbydes. Skads Herredscontoir, den 16. Septbr. 1845. Crone. Trykt i Ribe hos Chr. sal. Hyphoff.
Ribe Stifts Adresseaviser, 1845-09-19
Auctions-Placat. Mandagen den 29. d. M., Formiddag Kl. 9, lader Fru Stiftsprovstinde Frost ved offentlig Auction paa Raadstuen bortsælge endeel Meubler og Effecter, bestaaende af Borde, Stole, et egetræes Chatol med Skab, en ditto Dragkiste, en Betages Kakkelovn, en Deel meget godt Dækketøi, gode og tildeels nye Sengeklæder og Krølhaars Madratser, Sengesteder med og uden Omhæng m. m. Cataloger over de sælgende Varer kunne erholdes hos Fru Frost og Politibetjent Wilsleff. Lysthavende indbydes. Ribe, den 12. Septbr. 1845. Stricker.
Ribe Stifts Adresseaviser, 1845-09-19
Placat. Jfølge passeret Udlæg bliver det Dagleier Jens Jørgen, Lyngbye tilhørende Sted Nr. 569 i Norgesgade her i Staden med Grund, Gaards- og Haugeplads samt Jordlod, i Marken herved stillet til Bortsalg ved 3de offentlige Auctioner, som afholdes: 1ste Auction Tirsdagen den 30. dennes, 2den dito Tirsdagen den 14 October, 3die dito Tirsdagen den 28. f. M., hver Dags Formiddag Kl. 10; de 2de første Auctioner paa Stadens Raadhuus, men 3die i selve Stedet. Hvilket herved overeensstemmende med Placat 22 April 1817 bekjendtgjøres. Fredericia Byefoged-Contoir, den 11. Septbr. 1845. Rahbek.
Ribe Stifts Adresseaviser, 1845-09-19
Ved Proclama af Dags Dato som snarest vil blive læst inden vedkommende Under- og Overret, ere Alle og Enhver, som maatte have noget at fordre i Boet efter afdøde Avlsbruger Frederik Bugge heraf Staden, indkaldte med 12 Ugers Varsel til for undertegnede Skifteret at anmelde og beviisliggjøre deres Fordringer. Hvilket herved endvidere bekjendtgjøres. Fredericia Skifteret, den 8 September 1845. Dræbye. Rahbek.
Ribe Stifts Adresseaviser, 1845-09-19
Alle og Enhver som maatte have noget at fordre i Boet efter Artillerie-Sergeant Carl Christian Vilhelm Seyersen heraf Staden, indkaldes herved med 12 Ugers Varsel til for undertegnede Skifteret at anmelde og beviisliggjøre deres Fordringer. Hvilket herved begjendtgjøres. Fredericia Skifteret, den 10. September 1845. Dræbye. Rahbek.
Ribe Stifts Adresseaviser, 1845-09-19
Ved Proclama, som læses inden vedkommende Retter, ere Alle og Enhver, som maatte have Noget at fordre i Boet efter afgangne Møller Poul Knudsen og forhen afdøde Hustrue Anna Maria Schmidt af Drabeks Mølle i Skanderup Sogn, med tolv Ugers Varsel indkaldte til inden saadan Tids Forløb under Fordringernes Fortabelse for undertegnede Skifteforvalter i Boet at anmelde og beviisliggjøre deres havende Krav, hvilket herved endvidere bekjendtgjøres. Herredscontoiret i Kolding, d. 9. Septbr. 1845. C. W. Qvistgaard.
Ribe Stifts Adresseaviser, 1845-09-19
Ved Proclama, som læses inden vedkommende Retter, ere Alle og Enhver, som maatte have Noget at fordre i Boet efter afdøde Kirkesanger og Skolelærer Christen Jacobsen Brøndums Enke Mette Kirstine Sørensdatter af Alminde, med tolv Ugers Varsel indkaldte til inden saadan Tids Forløb under Fordringernes Fortabelse for undertegnede Skifteforvalter i Boet at anmelde og beviisliggjøre deres havende Krav, hvilket herved endvidere bekjendtgjøres. Herredscontoiret i Kolding, d. 9. Septbr. 1845. C. W. Qvistgaard.
Ribe Stifts Adresseaviser, 1845-09-22
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff. Mandagen den 22. September. No 111.
Ribe Stifts Adresseaviser, 1845-09-22
Udenlandske Efterretninger. Spanien. Fra Madrid hedder det under 8 Sept.,at Roligheden indtil da var bleven uforstyrret. Krigsretten skal have afsagt flere Dødsdomme. Undersøgelserne mod de Fængslede blive drevne med saamegen større Jver som man denne Gang mener at have Vished om, at Espartero ikke er fremmed for Sammensværgelsen. - Det hedder, at Narvaez er bleven fuldkommen uenig med Marie Christine, og at denne har til Hensigt at faa ham erstattet af den bekjendte energiske, absolutistiske Terrorist Baron de Meer, et Navn, der hører blandt de meest afskyede i Spanien. Man fæster da ei heller synderlig Lid til, at dette vil skee.
Ribe Stifts Adresseaviser, 1845-09-22
Holland. Ved en kongl. Forordning af 14 Sept. er Jndførselstolden i Holland paa Kartofler, Hirse, Riis, Bønner Ærter Lindser, Gryn og Meel nedsat for at forebygge høie Priser paa Levnetsmidler.
Ribe Stifts Adresseaviser, 1845-09-22
Rusland. Jfølge en Artikel i "Journal des Debats" fra Petersborg har Fyrst Woronzow faaet Ordre til at begive sig til Besarabien for at raadslaae med Keiseren over Krigen i Kaukasus. Man forsikkrer i Petersborg, at Woronzow har hele Tiden været imod den fulgte Krigsplan, men at Keiseren har udtrykkelig paastaaet og befalet, at Fyrsten skulde rykke ind i Bjergegnene, og derfor blev en langt større Magt stillet til hans Disposition end nogensinde for. Keiseren frygtede for, at Russernes tidligere Nederlag skulde tilintetgjøre det Trylleri, som den russiske Armee hidtil har udøvet over Asiaterne, og derfor paastod han, at et Hevnfeldttog skulde finde Sted iaar. Man anslaaer Armeens effective Styrke til 160,000 Md., hvoraf dog kun 9095,000 ere disponible for Krigen. Denne Armee koster mere end den øvrige Hær i det hele russiske Rige. J hvor glimrende et Lys de russiske Beretninger end stille Woronzows sidste Vaabendaad, saa forsikkres der dog, at hvis han vinder endnu en saadan Seir vil han ikke have tilstrækkelige Kræfter til at bekæmpe Kaukasus. De russiske Officerer gjorde Underværker af Tapperhed, men de bleve ogsaa frygteligt decimerede. Man fortæller, at uagtet de russiske Soldaters blinde Lydighed mod deres Officerer havde de dog oftere vægret sig ved at gaae mod Fjenden. J den Jischerkiske Skov havde Fjenden optaarnet deres sidste Forskandsning af frygteligt lemlæstede russiske Liig; ved dette Syn skjelvede Soldaterne og vege tilbage. da dannede Officererne et Volontær=Korps, styrtede frem og toge ogsaa denne Forskandsning. Fyrst Woronzow selv maatte forsvare sig med Kaarden i Haanden.
Ribe Stifts Adresseaviser, 1845-09-22
Amerika. J de forenede Staters Forhold til Mexiko har endnu intet Afgjørende fundet Sted; imidlertid vedbliver Fristaterne at sende Tropper til Texas og Skibe til den mexikanske Havbugt.
Ribe Stifts Adresseaviser, 1845-09-22
Mexiko er sendt Tropper til Grændsen, Bustamente er udnævnt til Overbefalingsmand og Hæren skal bringes til 2530,000 Md. J de forenede Stater sporer man overalt stor Jver og i Philladelphia har alene 6000 Frivillige mældt sig til at træde ind i Armeen. Men uagtet disse krigerske Forberedelser troer man dog ikke at Mexiko lader det komme til Krig.
Ribe Stifts Adresseaviser, 1845-09-22
Norge. "Den Constitutionelle ivrer stærkt imod det i sidste Avis omtalte Udfald af Jødesagen; Bladet siger: "Forslaget og Forandring i Grundlovens §2 har idag været for i Thinget og er atter faldet igjennem, endog med større Majoritet end forrige Gang. Den samme piinlige, ja man kunde næsten sige oprørende Scene, som dengang forefaldt, gjentog sig ogsaa nu, idet Talent, Jntelligents og Veltalenhed i Retfærdighedens og Nationalærens Tjeneste forgiæves opbød al sin Kraft for at bekæmpe sneverhjertede og grundløse Fordomme, forgiæves reducerede Modpartiets samlende og tomme Argumenter til Jntet, forgjæves kæmpedes med ædle og ridderlige Vaaben mod Egoisme, Jntolerants, og en, mildest talt, Høkerpatriotismes plumpe Vendinger. Seiren, den numeriske Overvægt, blev vel paa Mørkets Side, men denne Seier er et Nederlag - Skampletten paa vor Grundlov er bleven siddende, og den synes nu saameget større, da den samme Nationalforsamling, som vedligeholder den, og saaledes erklærer sig for Jntolerantsens Topmaal, den samme Forsamling for knapt en Maaned siden decreterede en Lov, hvori det stik modsatte Princip følges, næmlig Dissenterloven. Man kunde næsten tilgive, om al videre Kamp opgaves mod en saadan monstrøs Jnkonsekvents. Men de Mænd, der med saa megen Utrættelighed og aandig Overlegenhed have ført Jødernes og vor egen National æres Sag gjennem flere Storthing, ville heller ikke nu forlade den, ville atter bringe den frem, og atter kæmpe, indtil endelig engang det Sande og Rette efter natur-nødvendige Love maa seire, og hiin ulykkelige Bestemmelse udslettes af vor ellers saa liberale Grundlov.
Ribe Stifts Adresseaviser, 1845-09-22
Indenlandske Efterretninger. Hs. Majestæt Kongen ankom til Kjøbenhavn den 17. ds. om Morgenen Kl. 8 1/2 fra Neustadt i bedste Velgaaende og begav sig om Formiddagen til Sorgenfri.